Fyrir liðlega tveimur árum skrifaði ég hér í Morgunblaðið undir fyrirsögninni ; Ég er stoltur Íslendingur og sagði meðal annars : „ Ég hef alla tíð verið stoltur af því að vera Íslendingur . Ég er stoltur af sögunni , menningunni , náttúrunni – hreykinn af því að tilheyra fámennri þjóð sem hefur tekist að varðveita tungumál sitt . Stoltur af því hvernig afar mínir og ömmur og síðar pabbi og mamma tóku þátt í að leggja grunninn að einu mesta velferðarríki heims . Pólitískt fullveldi er hins vegar merkingarlaust ef fjárhagslegt frelsi þjóðar er ekki tryggt . Trúin á þjóðríkið Í júní 2016 samþykkti meirihluti breskra kjósenda útgöngu Bretlands úr Evrópusambandinu . Þingmaður Verkamannaflokksins krafðist þess strax að þingið hundsaði vilja meirihluta kjósenda . Furðulostnir sérfræðingar og fjölmiðlungar fóru í keppni við að gera lítið út breskum almenningi – töluðu niður til kjósenda af hroka og yfirlæti . Gamla fólkið hefði ráðið úrslitum og tekið ákvörðun fyrir þá yngri . Boris Johnson hefur tekið við keflinu og stefnan er skýr . Um leið og hann hafnar yfirþjóðlegu valdi ESB hefur hann skýra sýn á framtíð Bretlands utan ESB . Það er hlutverk íslenskra stjórnvalda að fjölga tækifærum þjóðarinnar en ekki fækka þeim . Aðild að Evrópusambandinu fækkar möguleikum okkar og þrengir þá valkosti sem sjálfstæð þjóð þarf að eiga . Aðild að ESB hefði komið í veg fyrir slíkt samstarf . Markmiðið er ekki aðeins að mynda fríverslun heldur ekki síður að búa til formlegan samstarfsvettvang um náttúruvernd og sameiginlega öryggishagsmuni . Samhliða eigum við að vinna að því að löndin sjö taki upp nána samvinnu á sviði vísinda , rannsókna , lista , mennta og menningar . Með því að beita sér fyrir sjö þjóða samstarfi vinnst tvennt ; tækifærin eru nýtt og tekist er á við ógnanir í samvinnu við vinaþjóðir . Við Íslendingar höfum nýtt fullveldisrétt okkar af skynsemi í samstarfi við aðrar þjóðir ekki síst með þátttöku í Atlantshafsbandalaginu en ekki síður með því að tryggja greiðan aðgang að 500 milljóna manna markaði í Evrópu í gegnum EES-samninginn . Í samstarfi við aðrar þjóðir höfum ekki fengið allt fyrir ekkert og því þurft að gefa eftir líkt og þær þjóðir sem við eigum samstarf við . Samstarfsvettvangur frjálsra þjóða við Norður-Atlantshaf getur orðið öllum þjóðunum lyftistöng og skotið mikilvægri stoð undir efnahagslegt sjálfstæði Íslands . Með EES-samningnum og samvinnu ríkjanna sjö á sviði viðskipta , menningar , umhverfis - og öryggismála , eru tækifæri okkar Íslendingar nær ótakmörkuð . Og fullveldið styrkist , jafnt pólitískt og fjárhagslega . „ Óli Björn er þingmaður Sjálfstæðisflokksins í Suðvesturkjördæmi og formaður efnahags - og viðskiptanefndar Alþingis . Það sem er öllum náttúrulegt „ Þar sem öllum mönnum er náttúrulegt að vera frjálsir , jafnir hver öðrum og sjálfstæðir , má ekki svipta neinn mann þessum réttindum og setja hann undir lögsögu annars , án þess hann veiti til þess samþykki sitt . " John Locke